
O Ajakirja mistahes osade kopeerimine ilma allikale viitamata on keelatud 


Lugejale 


Kas te olete kunagi kuulud ennast ütlevat: „Ma teadsin juba ette, et sellest ei tule midagi 
välja?” Las ma oletan — te ebaõnnestusite oma ettevõtmises. 

Kas te olete sellisel ebaõnne hetkel mõelnud, et seda, mida tellite, seda te ka saate? Teie 
suhtumine paljastab, et te olete kogu aja arvanud, et teie ettevõtmine ei too tulemust. Ei ole 
siis mingi ime, kui just nii juhtubki. Kui te ületate jalgrattaga plankudest kokkulöödud silda 
ja kardate pidevalt, et esiratas satub plankudevahelisse prakku, siis sinna see ka satub. 

Ärge alustage midagi olulist enne, kui olete kindel, et teie ettevõtmine õnnestub. 
Kinnitage endale, et te saate sellega hakkama. Mõelge parima lõpptulemuse peale ja uskuge 
et te olete selleks võimeline. Siis keerate piltlikult öeldes käised üles ja alustate oma 
tegevust optimistlikult meelestatune, saavutate tulemuse ja kinnitate endale: „Ma teadsin, et 
saan sellega hakkama!” 


Neinar Kudesita- 


Tinnitusest 


11/11/2015 


Anglia Ruskini Ülikool on avaldanud uue internetipõhise projekti tinnituse all kannatavate 
inimeste abistamiseks. Arvatakse, et umbes 10% kogu inimkonnast kannatab püsiva 
tinnituse all ja see arv kasvab pidevalt. Kõige levinum on see vanema elanikkonna hulgas, 
kuigi ka noortel esineb seda üha sagedamini. Tinnitust õnnestub harva ravida ja see on 
sellepärast kujunenud eluaegseks krooniliseks nuhtluseks. Tinnitus võib avaldada 
negatiivset mõju unekvaliteedile, enesetundele ja keskendumisvõimele. See võib viia ka 
ärevushäirete ja depressioonini. Et olla võimelised pakkuma abi neile, kes kannatavad 
tinnituse all, on rühm teadlasi moodustanud internetipõhise liikumise, mille nimeks on 
»Võitlus Tinnitusega”. See on online programm, kus jagatakse erinevaid viise tinnitusega 
toimetulekuks. Projekt on Anglia Ruskini ja Rootsi Linköpingi Ülikoolide vaheline koostöö, 
mis on juhtivad asutused kognitiiv-käitumusliku teraapia väljatöötamisel. Rühma , Võitlus 
Tinnitusega” eesmärk on vähendada stressi, ärevust ja depressiooni, mis on seotud 
Meniere'i haiguse ja tinnituse esinemisega. Kasutatava tehnika eesmärk on aidata 
kannatajate toime tulla emotsionaalsete ja füüsilisete kõrvaltoimetega nagu stress, vähene 
keskendumisvõime ja unetus. Osalejad läbivad kogenud kõrvaarstide juhendamisel 
kaheksanädalase programmi. Selle aja jooksul võivad nad esitada läbiviijatele küsimusi ja 
rääkida oma olukorrast nind saada pidevat tagasisidet. Dr. Eldr6 Beukes, 
audioloogiateadlane Anglia Ruskini Ülikooli nägemist ja kuulmist uurivast osakonnast ütles: 
»Hoolimata aastatepikkustest uuringutest ei ole tinnituse ravi veel siiani leitud.” 
„Tavaliselt on võetud omaks arvamus, et tinnituse jaoks ei ole tõhusat ravi. Seega on ka 
selle all kannatajad tihti masenduses ja lootusetud. Kuigi tinnituse vastu otsest ravi ei ole, 
on siiski võimalik leevendada tülikat heli. Kuigi paljud inimesed ei tea seda, suudab iga 
inimene seda peale mõningast juhendamist saavutada. ,, Rühma "Võitlus Tinnitusega” 
eesmärgiks on anda nendele, kes kannatavad tinnituse all, võimaluse liituda programmiga 
igal neile sobival ajal asukohast sõltumata." Jagatud tehnika põhineb suures osas kognitiiv- 
käitumuslikul teraapial ja on väga tõhusad, kuid ei ole kuigi levinud. Käesolevas 
programmis tehakse need kättesaadavaks kõigile abivajajatele. "See programm on täiesti 
tasuta ning annab võrdsed võimalused ja sama informatsiooni kõigile osalejatele, 
olenemata sellest, kus nad elavad” Uuringu protokolli täpsed tulemused on avaldatud 
ajakirjas BMJ Open. Akadeemikud tegelevad saadud andmete töötlemise ja uurimisega ning 
kutsuvad endast teatama täiskasvanuid, kellel on olnud tinnitus vähemalt kolm viimast kuud 
ja kellel on juurdepääs internetile, et liita neid järgmisse uuringuetappi. Kõik, kes on 
huvitatud selles programmis osalemisest, võivad leida rohkem informatsiooni projekti 
veebilehelt 


www.tacklingtinnitus.co.uk 


Inglise keelest tölkinud Heinar Kudevita 


Lähedaste osa Meniere i haiguse puhul 


Inimesed, kes on põdenud Meniere'i haigust, teavad hästi, kui tähtis on lähedaste roll 
haiguse kergendamisel. Mitte ainult raskete haigushoogude ajal, vaid sageli ka nende vahel 
on haige enesessesulgunud ja mitte eriti seltskondlik. Pidev tinnitus, tasakaaluhäired ja 
kuulmislangus nõuavad inimeselt kogu jõu, et suuta oma eluga toime tulla. Lisaks 
füüsilistele probleemidele esinevad veel ka vaimsed probleemid, mis muudavad inimese 
kergelt ärrituvaks ja pahuraks. Selline olukord nõuab lähedastelt suurt delikaatsust, et mitte 
halvendada juba niigi kriitilist õhkkonda. Kuigi Meniere'i haigus ei ole haigus selle sõna 
otseses mõistes, tuleb siiski arvestada, et tegemist on põdejaga. Eelkõige ei tohiks kunagi 
süüdistada menieerikut oma olukorra üledramatiseerimises. Meniere i haiguse sümptomid 
on väga raskelttalutavad ja otsustada, kas haigus esineb lähedasel kergemal või raskemal 
kujul, on võimatu. Siiski peab teadma, et ka kergekujuline haigus on piisavalt piinav. 


Inimesed on erinevad. Ja erinev on ka nende suhtumine oma haigusse. Kui ühele 
inimesele meeldib olla üksi, siis teine võib vajada lähedase juuresviibimist. Seejuures ei 
tohiks kunagi muutuda oma abipakkumisega tüütavaks. Piisab, kui küsida, kas põdeja heaks 
oleks võimalik midagi teha ja jätta ta siis rahule. Ägestumine ei ole siin omal kohal, kuigi 
menieerik võib olla ajuti raskelt väljakannatatav. Arvestame, et tema olukord on väga raske. 
Kuna haigushoogude ajal tekib väga tugev higistamine, siis peab olema valmis aitama 
haigel vahetada ihupesu ja vajadusel ka voodiriideid. Jook peaks olema käepärast, parem, 
kui selleks oleks piparmünditee, mis omab mõningast rahustavat toimet. Tuba võiks olla 
hämar, sest ere valgus ärritab silmi. Vaid väga harvadel juhtudel peab ametlik meditsiin 
haige olukorda nii raskeks, et teda haiglasse transportida. Seega jääb haige eest hoolitsemine 
ikka ainult lähedaste õlgadele. Paljudele lähedastele on menieeriku eest hoolitsemine 
koormav ja tekitab piiranguid nende enda igapäevases elus. Kuid see ei pea olema nii. 
Üheskoos tekkinud olukorda arutades võib jõuda mõlemat poolt rahuldava kompromissini. 
On tõsi, et haigus seab teatud piiranguid. Nendest peab olema teadlik. Kuid ometi on ka 
menieerik oma haiguse ajal (ma ei mõtle siin ägedaid haigushoogusid) võimeline tulema 
toime oma igapäevase eluga. Missuguseid piiranguid seab siis Meniere i haigus? 


1. Tasakaaluprobleemid. Menieerikul tekib aja jooksul kartus liikuda iseseisvalt ilma 
kõrvalise abita rahvarikastes kohtades, lagedatel väljakutel, paikades, kus nägemisväljas 
olev pilt vaheldub ruttu. Selle alla kuulub ka kõndimine kaupluseriiulite vahel. 


2. Kuulmisprobleemid Peaaegu iga menieerik on ka vaegkuulja. See põhjustab probleeme 
suhtlemisel kauplusemüüjate, ametiasutuste töötajate ja ka kaaslastega. 3. Tinnitus 
Lakkamatu tinnitus tekitab stressi. Uni on katkendlik või puudub hoopiski. Samuti 
raskendab vali tinnitus kaasvestlejast arusaamist. Sellised üleelamised ei möödu jälge 
jätmata. Menieerik tõmbub endasse, väldib seltskonda, langeb depressiooni. Tekib 
arvamine, et kuna ta niikuinii ei tule oma eluga toime, siis ta parem ei proovigi. See on just 
see, mida ta teha ei tohiks. Inimene suudab palju, kui ta on motiveeritud. 


1. On võimalik õppida liikuma nii, et see ei tekitaks tasakaaluhäireid. Selleks on olemas 
vastavad harjutused, mis ei ole rasked, kuid vajavad järjepidevust. 


2. Kuulmisprobleemide puhul on abi kuuldeaparaadist. Kui kuulmisprobleem on 
raskekujuline, on võimalik õppida lugema ka kaasvestleja huultelt. See ei ole lihtne, kuid 
hea tahtmise puhul saavutatav. Samuti on igati kohal väike selgitus oma kuulmisprobleemist 
kaasvestlejale. Mõistlik inimene saab sellest aru ja kohandab oma kõne arusaadavaks. 


3. Tinnituse puhul on olemas vastavad teraapiad, mis küll ei kõrvalda tinnitust, kuid 
muudavad selle vähemhäirivaks. Lähedase osaks oleks nende võimaluste arutamine koos 
menieerikuga ja vajadusel esmane abistamine. 


Heinar Kudevita 


Krooniline tinnitus 


Tinnituse ravi Saksamaal 


Kui pärast mõnenädalast ootamist tinnitus ei kao, siis seda võib lugeda juba krooniliseks 
tinnituseks. Kuid sellegipoolest võib inimene elada täisväärtuslikku elu, kui ta õpib sellega 
toime tulema. Järgnevalt vatame, kuidas sellega hakkama saada. Luid olgu juba alguses 
öeldud, et tegemist on pikaajalise protsessiga, mis nõuab inimeselt püsivust ja kannatlikkust. 


Püsiv, kuid talutav 


Mõiste "krooniline tinnitus" tähendab ainult seda, et teil on pidev kohin kõrvus. Aga te ei 
pea kannatama või pidama ennast haigeks, sest tinnitus ei ole haigus. Isegi pärast rasket 
algstaadiumit, mil inimene, kellele tinnitus on uus ja hirmutav kogemus, tuleks näha 
paranemist. Enamik tinnituse all kannatajaid on õppinud elama. Tavaliselt pööratakse 
rohkem tähelepanu mitte tinnituse olemusele, vaid selle tagajärjele — helidele peas. Siiski on 
olemas neid inimesi, kelle jaoks tinnitus omab eriliselt laastavat mõju igapäevaelule. Võib 
olla probleeme keskendumisega, ilmneb unetus, tundlikkus valjude helide suhtes 
(hüperkuusia), depressioon, haigus võib põhjustada sotsiaalsete kontaktide vähenemist, 
inimsuhete kaotust. 


Sümptomid ja olukorrad, mida võib õppida juhtima. 
Saksa arstide nõuandeid ja teavet 


e Leia arst, keda sa usaldad. Aga ära loobu ka isiklikust osast ravis. 

e Ära karda esitada küsimusi. 

e Kui tinnitust ei ole diagnoositud, kuid arusaamatud helid jätkuvad, ära anna alla, vaid nõua 
arstilt vastust. See on tema töö.. 
e Lase koostada omale raviplaan. Selles osalevad osalevad psühholoogid ja arstid, kes 
soovitavad sulle vajaduse korral abivahendeid kuuldeaparaatide või tinnitusmaskerite näol. 

e Liitu tugirähmadega, kus sama saatusega inimesed võiva anda head nõu oma kogemustele 
põhinedes. Selliseks tugirühmaks on Eestis Eesti Tinnituse ja Meniere Ühing. 


Kliinikud tegelevad tinnitusega 


Saksamaal on tinnituse all kannatavate patsientide jaoks olemas terve kliinikute võrgustik, 
kus tegeletakse tinnituse leevendamisega. Kuna tinnitus on suurelt osalt psühhosomaatiline 
nähtus, vajab selle ravi psühholoogide ja psühhiaatrite aktiivset osavõttu raviprotsessis. See 
on võimalus taastada inimese elujõud ja töövõime. 


Traditsioonilised meetodid tinnituse ravis Saksamaal 
Psühhiaatrite osa 


Püsiva tinnituse puhul on kõige olulisem selle heli ignoreerimine. Psühhiaatrite tööks ongi 
õpetada inimesi elama koos tinnitusega ilma sellele tähelepanu pööramata. See ei ole lihtne 
ülesanne ja vajab patsiendi poolt aktiivset koostööd. Selle õnnestumise korral on võimalik 
saavutada häid tulemusi juba lühikese aja jooksul. Tinnituse ilmnemisel suhtuvad inimesed 
liialdatud tähelepanuga sellesse. Tinnitust võib vaadelda kui hoiatust. Kui arst on teinud 
kindlaks, et see ei ole tingitud mingist haiguslikust nähtusest, on edasine töömaa juba 
psühhiaatri päralt, kes pakub välja variante, mis inimesele kõige rohkem sobivad. Sellest 
hetkest alates on inimene vastamisi väljakutsega, mis nõuab temapoolset aktiivset tegevust. 
Mitte mingil juhul ei tohi jääda lootusetuna ootama muutusi. Neid ei tule, kui me ise ei näe 
selleks vaeva. 


Individuaalne lähenemine 


Abi: tervislikud eluviisid, positiivne suhtumine ja stressi leevendavad harjutused. Lisaks 


kogemuste vahetamine inimestega, kellel on sarnased probleemid. Osalemine tugirühmade 
töös. Kogu edasine ravi määratakse individuaalselt. Ei olemas ühte universaalset lähenemist, 
kuna iga inimene on individuaalne. Ei ole mõtet jooksta ühe arsti juurest teise juurde 
lootuses, et järgmine pakub paremat ravi. 


Kas on tulemusi? 


Inimene peab olema aktiivne ja õppima elama koos tinnitusega. Kasulikke nõuandeid saab 
eelkõige neilt inimestelt, kellel on samasugused probleemid. Saksamaal tegutseb mitmeid 
tinnitusühinguid, mille hulgast inimene saab valida oma elukoha jaoks kõige sobivama. 
Kasulik on kohtuda silmast silma kaaskannatajatega ja õppida nende kogemusest. Pidage 
meele, ainult teie üksi saate teha midagi ära oma heaks, kuid see vajab juhendamist. 


Uuenduslik tinnituse ravi Saksamaal - ravi ilma operatsioonita ja ravimiteta 


Uuenduslik CR-meetod töötati välja meditsiiniuuringute keskuses Jülichis koostöös 
meditsiinitehnoloogia ettevõttega ANM. Ravi puhul lähtuti asjaolust, et neuromodulatsioon 
on närvirakkude sünkroonne hüperaktiivsus, mis avaldub ajukoore kuulmiskeskuses. 
Vastava helisageduse ja -valjusega signaal, mis patsiendile kuulata antakse, muudab aju 
helitajumist. Aju nagu petetakse ära ja antakse talle mõista, et sellist heli, mida ta arvab 
kuulvat, ei ole tegelikkuses olemas. 
Selleks on neuroteadlased välja töötanud keeruka matemaatilise algoritmi, mis põhineb CR- 
tehnoloogial. Eriline, selleks väljatöötatud helisignaal avaldab tervendavat mõju tinnitusele. 
Neid signaale kasutab raviv spetsialist individuaalselt iga patsiendi puhul. Signaalide 
helisagedust ja — valjust saab kohandada iga patsiendi vajadustele vastavalt. 
Ravimite kasutamine igapäevaelus 


Patsientide ravi on väga lihtne: iga päev 4-6 tundi, peavad nad kuulama väikest 
neurostimulaatorit kõrvaklappide kaudu. See heli on inimkõrvale kuuldamatu, sest suvad 
veidi kõrgemal inimese kuulmislävest. Kõrvaklapid ei häiri telefoniga rääkimist. 


Aju vajab aega, et õppida midagi uut. 

Soovitatav ravi kestus CR-akustilise neuromodulaatoriga on 9-12 kuud. Uuringud on 
näidanud, et esimene paranemine tuli pärast kaksteist nädalat kestnud seansse, enam kui 
kaks kolmandikku patsientidest tunnistasid, et nende tinnitus on vähenenud. Üheksa kuu 
pärast umbes kolmveerand patsientidest olid rahul saadud tulemustega. 

Tinnitus: klassikaline määratlus 

Tinnitus - meditsiiniline termin helina või = vilistamise kohta kõrvus. 
Tinnitusheli võib olla missugune tahes. Kui sellel ei ole välist heliallikat, loetakse igasugune 


tajutav heli tinnituseks. 


Peamine probleem on selles, et müra peas või kõrvus on vaid väheste eranditega kuuldav 
ainult selle all kannatajale. 


Sel juhul me räägime subjektiivsest tinnitusest. 


Tinnitus ei ole haigus, kuigi lihtsuse mõttes seda tekstides nii nimetatakse! 
Tinnitus on samasugune sümptom nagu valu. 


Tinnitus - hoiatus, et me oleme kogenud füüsilist või emotsionaalset üleelamist. 
Ei pea ravima mitte tinnitust, vaid nähtust, mis selle esile on kutsunud. Seetõttu on väga 
oluline avastada põhjustaja. 


Probleem on selles, et põhjuseid võib olla väga erinevaid ja need ei ole kõik sugugi 
selgepiirilised. 


Põhjused võivad olla kuulmislangus, meid ümbritsevat müra, Menierei haigus 
(peapööritus) ja teised orgaanilise päritoluga haigused. Tinnitus võib isegi viia täieliku 
kuulmiskaotuseni (Paljud spetsialistid eitavad seda). Probleemid kaelalülide või lõualuuga 
võivad suurendada tinnitust. Teatavates stressi- ja mürarohketes piirkondades võib tinnitust 
esineda sagedamini. 
Üsna sageli on võimalik tegeleda haiguse põhjustega. Kahjuks ei põhjusta aga mitte alati 
tinnitust orgaanilised haigused. Haigustest põhjustatud tinnitus võib kaduda täielikult, kuid 
selle hooletussejätmise puhul võib jääda krooniliseks. Seetõttu on oluline alustada raviga 
varajases staadiumis. 


Tinnitusega kohanemine 


Isegi kui tinnitus jääb krooniliseks, on enamikul juhtudel on võimalik hakkama saada või 
lihtsalt õppida sellega elama. Nii näiteks umbes pooled Saksamaal elavad tinnituse all 
kannatavad ei tunne mingit ebamugavust. Ülejäänud õpivad sellega toime tulema. 


Kui tinnitust võtta haigusena, muutub see koormavaks igapäevaelus. Tinnitus võib 
põhjustada sellisel juhul psüühilisi haigusi. 


Kuid selle vastu saab midagi ette võtta, kuna tinnitus on nähtus, mis valearusaamise puhul 
võib osutuda depressiivseks. 


Sel juhul on suur kasu tugigruppidest, kuid ka inimene ise peab osutama huvi oma 
toimetuleku vastu. Paljud on sellega toime tulnud. Vahel võtab see protsess kaua aega. 
Mõned on vaja ka professionaalset terapeutilist abi. 


Halvemal juhul 

Ärge sattuge paanikasse, kui teil tekib tinnitus! Kui järgmiseks hommikuks see ei ole 
kadunud, pöörduge kohe kõrvaarsti poole, kes teeb kindlaks, et tegemist ei ole mingi 
haigusnähtusega. Viivitamine võib muuta olukorra hullemaks ja halvemal juhul võib tuua 
kaasa kurdistumise. 


Ära raiska aega 


Korralikul ravil on üks reegel: "Mida varem, seda parem!" See suurendab teie võimalusi 
taastumiseks. Umbes 70% tinnitus all kannatajatest saab peale ravi oma eluga hakkama. 


Soovitusi Saksa ekspertidelt 


e Vahel on kasu haiguspuhusest või isegi lühiajalisest haiglasviibimisest. See võib 
kõrvaldada võimalikud stressinähtused. 


e Positiivsed mõtted ja rahulik õhkkond võivad mõjuda soodsalt tinnituse ravile. 


e Kõrvaarsti kõrval on soovitav konsulteerida ka teiste erialade arstidega, et välistada 
võimalikult palju tinnitust tekitavaid põhjuseid. 


e Enamik põhjused tinnitus põhjus saab ravida ja täielikult. 
e Tinnitus on healoomuline haigus, sellel ei ole tõsist ohtu elule. 


Vene keelest tõlkinud Heinar Kudevita 


Minu Meniere 


Käes oli 2004. aasta juulikuu. Suvi oli suurepärane ja kodus oli väike beebi. Kõik oli nii 
korras, kui veel olla võis. Ühel öösel vastu hommikut ärkasin selle peale, et magamistuba 
tundus pöörlevat ning ma ei suutnud püsida voodis. Ehmatasin tõsiselt. Kõigepealt tuli 
mõttesse, et nüüd on mul juhtunud ajuverejooks või midagi sellesarnast. Siis lisandus äge 
iiveldus ja ma pidin jõudma WC-sse. Tuikudes ja seintest kinni hoides suutsin sinna jõuda. 
Nüüd oli küll tunne, et hing läheb ... 


Kui olin pikalt oksendanud, tuli ka minu mees kohale ja küsis ka kutsume kiirabi. 
Tavaliselt ma ei oleks sellega nõustunud, kuid kuna seekord oli mul nii hirmus tunne, lasin 
tal seda teha. Oodata tuli üsna kaua. Vahepeal olin pääsenud kuidagi tagasi voodisse. Olin 
väga nõrk. Enne kui kiirabi saabus, olin siiski natuke paremas olukorras ega oksendanud 
enam. Uuringute põhjal oletas üks kiirabitöötajatest, et tegemist on kõhuviirusega. Selle 
tõdemusega nad lahkusid. 


Teadsin küll, et tegemist ei olnud kõhuhaigusega. Olen seda põdenud varemgi ja kunagi ei 
ole see esinenud sellisel kujul. Samal õhtupoolikul kordus kõik, õnneks siiski kergemal 
kujul. Seekord viis abikaasa mind tervisekeskusesse. Kuid mingit viga minus ei leitud. 
Haigushoogusid hakkas esinema nüüd juba tihti. Oli närvesööv, kuna ma ei teadnud, milles 


on küsimus. Mida mul oli siiski viga, kuna tasakaalu mul suurt enam ei olnud. 

Lõpuks läksin meie küla ainsa eraarsti vastuvõtule, kes kahtlustas kohe Meniere i haigust. 
Teiseks variandiks oli tasakaalunärvi põletik. See arst oli väga asjalik ja tutvus põhjalikult 
minu kaebustega. Lõpptulemusena saatis ta mind keskhaiglasse kuulmisosakonda. See oli 
100 km kaugusel. Teekond oli pikk ja minu olukord üsna vilets. Takso viis mind kohale, 
kuna minu abikaasa ei pääsenud tulema oma töö pärast. 


Keskhaigla arst oli ebasõbralik. Ta küsis minult üsna nõudlikul toonil, miks ma üldse olin 
tulnud sinna. Õnneks siiski sain loa tulla vastuvõtule ka ilma saatekirjata. Ja neid visiite tuli 
rohkelt. Minuga hakkas tegelema teine, palju sõbralikum arst, kellega sain hästi läbi. 


Keskhaiglas tehti mulle palju uuringuid. Pead on uuritud eri meetoditega mitmel korral. 
On võetud ajuelektripilt. Mitmeid audiogramme. Ja magnettomograafia. Just viimane uuring 
paljastaski, et vasaku kõrva tasakaaluelund ei toimi absoluutselt. Minu isikliku 
raamatupidamise kohaselt olen käinud keskhaigla kõrrvakliinikus kaheteistkümne aasta 
jooksul 24 korda. 


Meniere i haiguse diagnoosimine on nn. Välistamismeetod, mille puhul jäetakse välja 
muud haigused, mis võivad esile kutsuda samasuguseid haigusnähtusi. Sümptomid räägivad 
palju kogenud arstile. Nüüd ole olukorras, kus minu ravimiks on Betaserc — ainuke ravim, 
millest menieerikule on abi. Olen kasutanud seda aastaid. Ja olen tänulik, et kõige suuremad 
haigushood on püsinud eemal. Tõsi küll, tasakaaluprobleemid on igapäevased. Ja väsimus 
viib mõnikord viimasegi jõuvaru. Onneks võin minna keskhaiglasse alati, kui mul on selleks 
vajadust ilma, et peaksin selleks kerjama saatekirja oma tervisekeskusest. 

Täna, 24.7.2016 käisin jälle apteegis Betaserci toomas. 100 tabletti 24 mg. 30. - 31.7. oli 
pisut hirmutav päev, kuna viisime kaubakoorma Turusse. Lõpptulemusena näitas mõõtja 
teekonnaks 840 km. Aga lõpp hea — kõik hea. Ehkki ööbisime ühes onnis Urjalas. Omalt 
poolt võin kinnitada, et omas voodis tuleb parim uni ja omas kodus on julgem tunne. Ma ei 
hooli pikkadest reisidest. 

Meniere i haigust põdevale on tähtis: 

e -terved eluviisid ja hea füüsiline vorm 

e -vdhesoolane toit 

e -piisav uni 

e -stressi vältimine 


e -tasakaaluharjutused 


e - ravimiks- vajaduse korral kirurgilised sekkumised 


http://www.suomenmeniereliitto.fi 
Keski-Suomen keskussairaala, Terveyskirjasto 


Soome keelest tölkinud Heinar Kudevita 


Kuulsaid menieerikuid 


Vincent Willem van Gogh oli hollandi maalikunstnik. Van Gogh oli postimpressionist. 
Kõik tema teosed valmisid kõigest 10 aasta jooksul. Tema loomingus on palju 
autoportreesid, maastikumaale, natüürmorte lilledega, portreesid ning maale küpressidest, 
viljaväljadest ja päevalilledest. Alguses oletati, et Vincent van Gogh põdes langetõbe, kuid 
täpsemal uurimisel tuli ilmsiks, et tegemist oli tüüpilise Meniere i haigusega, millele viitasid 
nii ägedad pearinglused, kui ka lakkamatu tinnitus, mille tulemusena ta lõikas ise omal 
kõrva peast. 


Sündmused 


Loeng Tallinnas, Kristiine Pensionäride  Päevakeskuses. Kõigepealt tutvustasin 
kokkutulnutele tinnitust. Kuulmisvahenditest räägib Kaarel Saluste 


Kokkutulek Tallinnas 10.detsembril 


Sesoon 


Kohtumine Raekoja platsil ja pärastin 


e koosviibimine kohvikus 

Häid pühi ja head uut aasta 

